# Projekts

## **LATVIJAS REPUBLIKAS MINISTRU KABINETS**

2013.gada \_\_\_\_\_\_\_\_\_ Noteikumi Nr.\_\_\_\_\_\_

Rīgā (prot. Nr. .§)

**Grozījumi Ministru kabineta 2010.gada 25.maija noteikumos Nr.482  
„Noteikumi par teritorijas attīstības indeksa aprēķināšanas kārtību un tā vērtībām”**

Izdoti saskaņā ar

Reģionālās attīstības likuma

14.panta 5.punktu

Izdarīt Ministru kabineta 2010.gada 25.maija noteikumos Nr.482 „Noteikumi par teritorijas attīstības indeksa aprēķināšanas kārtību un tā vērtībām” (Latvijas Vēstnesis, 2010, 88., 204. nr.; 2011, 67. nr.; 2012, 85. nr.) šādus grozījumus:

1. 1.punktā aizstāt vārdus „un tā vērtības” ar vārdiem „ un kārtību tā vērtību publiskai pieejamībai”.

2. Izteikt 3.punktu šādā redakcijā:

„3.Teritorijas attīstības indeksu aprēķina un tā vērtības nosaka novadiem, republikas pilsētām un plānošanas reģioniem.”.

1. Izteikt 4.punktu šādā redakcijā:

„4. Valsts reģionālās attīstības aģentūra katru gadu līdz 1.aprīlim aprēķina teritorijas attīstības indeksu par iepriekšējo gadu un publicē teritorijas attīstības indeksa vērtības Valsts reģionālās attīstības aģentūras oficiālajā tīmekļa vietnē.”.

4. Aizstāt 5.3.apakšpunktā norādītajā formulā simbolu un vārdus „ http://www.likumi.lv/wwwraksti/2010/088/BILDES/N_482/IMAGE002.GIF– attiecīgā attīstības pamatrādītāja svērtais aritmētiskais vidējais teritoriju grupā attiecīgajā gadā (attīstības līmeņa indekss) vai iepriekšējā gadā (attīstības līmeņa izmaiņu indekss);” ar simbolu un vārdiem „http://www.likumi.lv/wwwraksti/2010/088/BILDES/N_482/IMAGE002.GIF– attiecīgā attīstības pamatrādītāja vidējais teritoriju grupā attiecīgajā gadā (attīstības līmeņa indekss) vai iepriekšējā gadā (attīstības līmeņa izmaiņu indekss), kuru aprēķina kā divu absolūto lielumu attiecību”.

5. Izteikt 5.4.apakšpunktu šādā redakcijā:

„5.4. lai katram rādītājam piešķirtu tā specifisko nozīmību, katru standartizēto rādītāju reizina ar nozīmības svaru (šo noteikumu 1.pielikuma 2. un 5.punktā minētā rādītāja gadījumā lieto nozīmības svaru ar negatīvu zīmi), tādējādi aprēķinot teritorijas attīstības indeksa komponentus. Komponentu summa veido teritorijas attīstības indeksu;”.

6. Svītrot 6.punktā iekavas un tajā iekļauto norādi „šo noteikumu 2., 3., 4.pielikuma 3.aile”.

7. Svītrot noteikumu 2., 3.un 4.pielikumu.

8. Papildināt noteikumus ar 8.punktu šādā redakcijā:

„8. Teritorijas attīstības indeksa vērtības par 2012.gadu Valsts reģionālās attīstības aģentūra publicē tās oficiālajā tīmekļa vietnē līdz 2013.gada 1.jūnijam.”.

Ministru prezidents V.Dombrovskis

Vides aizsardzības

un reģionālās attīstības ministrs E.Sprūdžs

Iesniedzējs:

Vides aizsardzības un reģionālas

attīstības ministrs E.Sprūdžs

Vīza:

Valsts sekretārs A.Antonovs

04.04.2013. 09:36

318

Z.Hermansons

66016725, [Zintis.Hermansons@varam.gov.lv](mailto:Zintis.Hermansons@varam.gov.lv)