**Ministru kabineta noteikumu projekta „Grozījumi Ministru kabineta 2010.gada 25.maija noteikumos Nr.482 „Noteikumi par teritorijas attīstības indeksa aprēķināšanas kārtību un tā vērtībām”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta 2010.gada 25.maija noteikumu Nr.482 „Noteikumi par teritorijas attīstības indeksa aprēķināšanas kārtību un tā vērtībām” (turpmāk – noteikumi) 4.punkts, kas paredz, ka katru gadu līdz 1.aprīlim vides aizsardzības un reģionālās attīstības ministrs iesniedz Ministru kabinetā grozījumus šo noteikumu 2., 3. un 4.pielikumā, aktualizējot teritorijas attīstības indeksa vērtības. |
| 2. | Pašreizējā situācija un problēmas | Šobrīd noteikumos ir iekļautas teritorijas attīstības indeksa vērtības par 2011.gadu, aprēķiniem izmantojot 2011.gada statistikas datus (2., 3., 4. pielikums). Teritorijas attīstības indeksa vērtības nepieciešams aktualizēt, izmantojot jaunāko pieejamo statistiku par 2012.gadu.  Vienlaicīgi teritorijas attīstības indeksa vērtību aktualizācija, katru gadu sagatavojot Ministru kabineta noteikumu grozījumus, ir administratīvais slogs Vides aizsardzības un reģionālās attīstības ministrijai (turpmāk – VARAM) un pārējām iesaistītajām institūcijām, kurām šādi grozījumi jāsaskaņo (pēc būtības tie ir tehniski grozījumi, jo teritorijas attīstības indekss ir aprēķināts, izmantojot noteikumos noteikto aprēķina metodiku). |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumu projekts paredz svītrot noteikumu 2.,3 un 4.pielikumu un saistītās normas, nosakot, ka turpmāk Valsts reģionālās attīstības aģentūra (turpmāk – VRAA) katru gadu aprēķina teritorijas attīstības indeksa vērtības par iepriekšējo gadu līdz 1.aprīlim un publicē tās VRAA oficiālajā tīmekļa vietnē.  Noteikumu projekts paredz arī, ka aktuālās teritorijas attīstības indeksa vērtības par 2012.gadu VRAA publicē tās oficiālajā tīmekļa vietnē līdz 2013.gada 1.jūnijam.  Teritorijas attīstības indeksa vērtības nepieciešams aktualizēt, jo tās tiek izmantotas Eiropas Savienības (turpmāk – ES) fondu un ārvalstu finanšu instrumentu apgūšanā.  Teritorijas attīstības līmeņa indeksa vērtības izmanto Ministru kabineta 2009.gada 28.jūlija noteikumu Nr.840 „Noteikumi par kritērijiem un kārtību valsts budžeta dotācijas piešķiršanai pašvaldībām un plānošanas reģioniem Eiropas Savienības struktūrfondu un Kohēzijas fonda līdzfinansēto projektu īstenošanai” ietvaros. Teritorijas attīstības līmeņa indekss nosaka valsts līdzfinansējuma intensitāti pašvaldību īstenotos ES fondu projektos – jo zemāks teritorijas attīstības līmeņa indekss, jo augstāks valsts budžeta dotācijas īpatsvars un attiecīgi zemāks pašvaldības līdzfinansējuma īpatsvars.  Teritorijas attīstības līmeņa izmaiņu indeksa vērtības izmanto ES fondu iesniegto projektu vērtēšanā, dodot noteiktu punktu skaitu (jo zemāks teritorijas attīstības līmeņa izmaiņu indekss, jo lielāks punktu skaits) atkarībā no projekta īstenošanas vietas (pašvaldības), vai arī teritorijas attīstības līmeņa izmaiņu indeksa vērtības par projekta īstenošanas vietu (pašvaldību) ir kā papildus kritērijs vienāda projektu novērtējuma gadījumā (priekšrocības ir teritorijai ar zemāku indeksa vērtību).  Teritorijas attīstības līmeņa izmaiņu indeksu plānots izmantot šādu Ministru kabineta noteikumu ietvaros, kas nosaka ES fondu un ārvalstu finanšu instrumentu ieviešanu un kuros ir aktuāla individuālo projektu vērtēšana:   1. Ministru kabineta 2008.gada 30.jūnija noteikumi Nr.490 „Noteikumi par darbības programmas „Infrastruktūra un pakalpojumi” papildinājuma 3.5.1.2.1.apakšaktivitāti „Normatīvo aktu prasībām neatbilstošo izgāztuvju rekultivācija””; 2. Ministru kabineta 2007.gada 4.decembra noteikumi Nr.836 „Noteikumi par darbības programmas „Infrastruktūra un pakalpojumi” papildinājuma 3.5.1.1.aktivitāti „Ūdenssaimniecības infrastruktūras attīstība aglomerācijās ar cilvēku ekvivalentu, lielāku par 2000””; 3. Ministru kabineta 2009.gada 15.decembra noteikumi Nr.1487 „Noteikumi par darbības programmas „Infrastruktūra un pakalpojumi” papildinājuma 3.5.1.2.3.apakšaktivitāti „Dalītas atkritumu apsaimniekošanas sistēmas attīstība””; 4. Ministru kabineta 2011.gada 5.aprīļa noteikumi Nr.272 „Noteikumi par darbības programmas „Infrastruktūra un pakalpojumi” papildinājuma 3.4.4.1.aktivitātes „Daudzdzīvokļu māju siltumnoturības uzlabošanas pasākumi” devīto projektu iesniegumu atlases kārtu”; 5. Ministru kabineta 2008.gada 6.oktobra noteikumi Nr.828 „Kārtība, kādā piešķir valsts un Eiropas Savienības atbalstu zivsaimniecības attīstībai atklātu projektu iesniegumu konkursu veidā pasākumam „Zveja iekšējos ūdeņos””; 6. Ministru kabineta 2010.gada 16.novembra noteikumi Nr.1057 „Kārtība, kādā piešķir valsts un Eiropas Savienības atbalstu atklāta projektu iesniegumu konkursa veidā pasākumam „Tūrisma aktivitāšu veicināšana””; 7. Ministru kabineta 2008.gada 15.septembra noteikumi Nr.748 „Valsts un Eiropas Savienības atbalsta piešķiršanas, administrēšanas un uzraudzības kārtība pasākuma „Mežsaimniecības ražošanas potenciāla atjaunošana un preventīvu pasākumu ieviešana” aktivitātes „Mežsaimniecības ražošanas potenciāla atjaunošana ugunsgrēku un dabas katastrofu radīto postījumu vietās” īstenošanai”; 8. Ministru kabineta 2009.gada 6.oktobra noteikumi Nr.1145 „Valsts un Eiropas Savienības atbalsta piešķiršanas, administrēšanas un uzraudzības kārtība pasākuma „Meža ekonomiskās vērtības uzlabošana” īstenošanai”; 9. Ministru kabineta 2010.gada 9.februāra noteikumi Nr.132 „Kārtība, kādā piešķir valsts un Eiropas Savienības atbalstu atklātu projektu iesniegumu konkursu veidā pasākumam „Atbalsts uzņēmumu radīšanai un attīstībai (ietverot ar lauksaimniecību nesaistītu darbību dažādošanu)””; 10. Ministru kabineta 2008.gada 7.jūlija noteikumi Nr.525 „Kārtība, kādā piešķir valsts un Eiropas Savienības atbalstu atklātu projektu iesniegumu konkursu veidā pasākumam „Pamatpakalpojumi ekonomikai un iedzīvotājiem””; 11. Ministru kabineta 2010.gada 16.marta noteikumi Nr.268 „Valsts un Eiropas Savienības atbalsta piešķiršanas kārtība pasākuma „Atbalsts uzņēmumu radīšanai un attīstībai (ietverot ar lauksaimniecību nesaistītu darbību dažādošanu)” apakšpasākumam „Enerģijas ražošana no lauksaimnieciskas un mežsaimnieciskas izcelsmes biomasas””; 12. Ministru kabineta 2012.gada 9.oktobra noteikumi Nr.697 „Eiropas Ekonomikas zonas finanšu instrumenta 2009.–2014.gada perioda programmas „NVO fonds” apakšprogrammas „Nevalstisko organizāciju projektu programma” atklāta konkursa nolikums”; 13. Ministru kabineta 2012.gada 14.augusta noteikumi Nr.559 „Klimata pārmaiņu finanšu instrumenta finansēto projektu atklāta konkursa „Kompleksi risinājumi siltumnīcefekta gāzu emisiju samazināšanai” nolikums”.   Taču noteikumi nenosaka teritorijas attīstības indeksa vērtību piemērošanas kārtību, proti, detalizētu veidu, kā tiek izmantotas teritorijas attīstības indeksa vērtības. Teritorijas attīstības indeksa piemērošanas kārtība tiek noteikta augstākminētajos Ministru kabineta noteikumos, kas regulē attiecīgās nozares ministrijas pārraudzībā esošus jautājumus, izejot no indeksa izmantošanas mērķa.  Papildus noteikumu projektā ir iekļauti precizējumi attiecībā uz teritorijas attīstības indeksa aprēķināšanu, precīzāk aprakstot atsevišķas aprēķina nianses, tādejādi novēršot teritorijas attīstības indeksa aprēķina nepareizas interpretācijas iespējas. |
| 5. | Projekta izstrādē iesaistītās institūcijas | Saskaņā ar noteikumu 4.punktu teritorijas attīstības līmeņa indeksa vērtības un teritorijas attīstības līmeņa izmaiņu indeksa vērtības aprēķināja Valsts reģionālās attīstības aģentūra.  Datu nodrošinājums – Centrālā statistikas pārvalde, Pilsonības un migrācijas lietu pārvalde, Nodarbinātības valsts aģentūra, Valsts kase. |
| 6. | Iemesli, kādēļ netika nodrošināta sabiedrības līdzdalība | Ņemot vērā, ka noteikumu projekta izstrāde balstās uz statistikas datu iegūšanu un tehnisku apstrādi, kā arī teritorijas attīstības indeksu aprēķināšanu, izmantojot statistiskās metodes, sabiedrības līdzdalība nav nepieciešama. |
| 7. | Cita informācija | VARAM balstoties uz 2012.gada oktobrī izveidotās neformālās darba grupas (tās sastāvā ietilpa atsevišķu pašvaldību, Latvijas Pašvaldību savienības, Latvijas Lielo pilsētu asociācijas, Finanšu ministrijas, Zemkopības ministrijas, Pārresoru koordinācijas centra, Valsts reģionālās attīstības aģentūras, Rīgas Tehniskās universitātes, Latvijas Universitātes pārstāvji) priekšlikumiem, pēc savas iniciatīvas ir izstrādājusi informatīvo ziņojumu „Par risinājumiem teritorijas attīstības indeksa pilnveidošanai, kā arī turpmākai pielietošanai Eiropas Savienības fondu 2014.-2020.gadam plānošanas periodā” (turpmāk – informatīvais ziņojums).  Informatīvajā ziņojumā ir sniegti priekšlikumi par teritorijas attīstības indeksa turpmāku pilnveidošanu un piemērošanu. Tie paredz, ka teritorijas attīstības indeksa līdzšinējā aprēķināšanas un aktualizācijas kārtība būtu attiecināma tikai uz 2013.gadu, piedāvājot jaunu risinājumu no 2014.gada, kas sakrīt arī ar nākamo ES fondu plānošanas periodu (2014.-2020.gads).  VARAM virzīs informatīvo ziņojumu izskatīšanai Ministru kabineta sēdē vienlaicīgi ar noteikumu projektu. |

Anotācijas II., III., IV., V., VI. un VII. sadaļa – noteikumu projekts šīs jomas neskar.

Iesniedzējs:

Vides aizsardzības un reģionālas

attīstības ministrs E.Sprūdžs

Vīza:

Valsts sekretārs A.Antonovs

04.04.2013. 09:05

1 066

Z.Hermansons

66016725, Zintis.Hermansons@varam.gov.lv